**Hilary Kahnová** (angl. Hilary Kahn; \* 11. júl 1943, Kapské Mesto, Južná Afrika – † 4. november 2007, Manchester, Spojené kráľovstvo) bola britská informatička, ktorá pôsobila väčšinu svojej kariéry ako profesorka na University of Manchester kde pracovala na computer-aided design a informačnom modelingu. Spolupracovala na vývoji počítača *Manchester MU5*. Neskôr sa zapojila do vývoja štandardov, predsedala Skupine technických expertov a bola členkou riadiaceho výboru pre vývoj štandardu EDIF (Electronic Design Interchange Format).

Životopis
---------

### Detstvo a vzdelanie

Narodila sa v v Kapskom Meste a v roku 1960 sa presťahovala do Anglicka; ako neskôr poznamenala, urobila tak kvôli svojmu vzdelaniu a aby unikla od politiky svojej rodnej krajiny. Navštevovala University of London kde študovala klasické jazyky latinčinu a gréčtinu, potom navštevovala postgraduálny kurz v obore informatika na Newcastle University kde sa prvýkrát zoznámila s prácou na počítači *English Electric KDF9* a s programovaním v ALGOLe. Potom pracovala ako programátorka v English Electric.

### Kariéra

V roku 1967 sa stala odbornou asistentkou na Katedre počítačovej vedy na University of Manchester, kvôli jej schopnosti vyučovať COBOL. Bola dávaná za príklad ako sa ženy s netradičným pozadím, ale s nezvyčajnými špecializovanými zručnosťami mohli dostať do ranej akademickej informatiky. Aj keď nikdy nezískala Ph.D. bola členkou pedagogického zboru a vedúcou doktorskej práce viacerých PhD študentov. Počas svojho pôsobenia iniciovala computer-aided design (CAD) skupinu v Manchestri, pracovala na projekte počítača Manchester MU5 a bola súčasťou vývoja štandardov, hlavne pre projekt *EDIF*. Tiež aktívne pracovala na zachovaní histórie ranej počítačovej práce v Manchestri. a zorganizovala veľkú oslavu 50. výročia *Manchester Small-Scale Experimental Machine* (prezývaného „Baby"), prveho počítača s uloženým programom , ktorý bol skompletizovaný v 1948. V roku 2006 odišla do dôchodku.

### Osobný život

Jej manžel Brian Napper bol tiež pedagógom na University of Manchester. Spolu mali jedno dieťa, dcéru narodenú v roku 1977.

Referencie
----------

1. ↑   *Hilary Jeanette Napper* [online]. geni.com, rev. 2014-11-26, [cit. 2015-10-02]. Dostupné online. (po anglicky)
2. ↑   News from Head of School. *Weekly Newsletter* (Manchester: School of Computer Science, University of Manchester), 2007-11-12. Dostupné online [cit. 2015-10-02].
3. 1 2   *Professor Hilary Kahn (1943-2007)* [online]. Manchester: University of Manchester, [cit. 2015-09-03]. Dostupné online. (anglicky)
4. 1 2 3 4 5  ABBATE, Janet. *Oral History: Hilary Kahn* [online]. ETHW, 2001-04-18. Dostupné online. (anglicky)
5. 1 2  LEATHERDALE, Dik. Obituary: Professor Hilary Kahn. *Computer Resurrection: The Bulletin of the Computer Conservation Society*, 2008, roč. 43. Dostupné online [cit. 2015-10-02]. ISSN 0958-7403.
6. ↑  ABBATE, Janet. *Recoding Gender: Women's Changing Participation in Computing*. Cambridge, MA : MIT Press, 2012. ISBN 9780262304535. S. 156-8. (anglicky)
7. ↑  KAHN, Hilary J.; NAPPER, R.B.E.. The Birth of the Baby. *ICCD 2000*, 2000, s. 481-6. Dostupné online.
8. ↑  KAHN, Hilary. *Leading Edge: Making History* [online]. The British Computer Society, 05/1998, [cit. 2015-09-03]. Dostupné online. (anglicky)

Zdroj
-----

*Tento článok je čiastočný alebo úplný preklad článku Hilary Kahn na anglickej Wikipédii.*